OBRAZLOŽENJE FINANCIJSKOG PLANA OPĆINSKE KNJIŽNICE SIDONIJE RUBIDO ERDODY ZA 2022. GODINU TE PROJEkCIJA PLANA ZA 2023. I 2024. GODINU

Prijedlog financijskog plana Općinske knjižnice Sidonije Rubido Erdӧdy za 2022. godinu i projekcije za 2023. i 2024. izrađen je temeljem Uputa za izradu prijedloga financijskog proračunskog korisnika Općine Gornja Rijeka za razdoblje 2022.-2024., a sukladno zakonu o proračunu.

**1.Sažetak djelokruga rada proračunskog korisnika**

Knjižnica je prema Standardima za narodne knjižnice svrstana u VII. tip knjižnica. kao  
narodna knjižnica za područje do 5000 stanovnika. Općina Gornja Rijeka broji 1779 stanovnika sa 13 okolnih naselja koja je ujedno i osnivač knjižnice. Ona treba biti mjesto slobodnog pristupa cjelokupnom znanju, mjesto cjeloživotnog učenja i  
razvijanja pismenosti, kulturno središte i mjesto susreta stanovnika lokalne sredine, čimbenik  
gospodarskog i društvenog razvoja lokalne zajednice i društva u cjelini.

Glavna djelatnost knjižnice je pružanje knjižničnih usluga korisnicima svih dobnih skupina te pružanje usluga dječje igraonice od najranije do predškolske dobi. Programi koje knjižnica provodi su knjižnične usluge, dječja igraonica, radionice, nabava knjižne i neknjižne građe.

**2. Obrazloženje programa rada knjižnice**

Prioritet je da knjižnica bude prepoznata lokalno i nacionalno kao vodeća narodna  
knjižnica u Općini i širokoj okolici u pružanju knjižničnih usluga i zadovoljavanju kulturnih  
potreba stanovništva: jednake mogućnosti za sve stanovnike Općine Gornja Rijeka i šire okolice u korištenju pristupa znanju i informacijama, ulaganje u razvoj knjižnice, uspostava standarda za međusobno informatičko povezivanje narodnih knjižnica s  
ostalim vrstama knjižnica, osiguravanje uvjeta za nabavu svih vrsta knjižnične građe, podizanje razine pismenosti, promicanje čitanja, zaštita knjižne građe., kontinuirano i sustavno obrazovanje knjižničnih djelatnika.

**3. Zakonske i druge podloge na kojima se zasniva rad knjižnice**

Upute za izradu prijedloga financijskog plana proračunskog korisnika Općine Gornja Rijeka za razdoblje 2022.-2024., sukladno Zakonu o proračunu.

Zakon o knjižnicama i knjižničnoj djelatnosti, NN br.17/2019

**4. Usklađenost ciljeva, strategije i programa s dokumentima dugoročnog razvoja**

Knjižnica donosi godišnji operativni plan (Plan i program rada).

**5. Ishodišta i pokazatelji na kojima se zasnivaju izračuni i procjene potrebnih sredstava za provođenje programa**

I. PRIHODI I PRIMICI

Plan prihoda i primitaka Općinske knjižnice Sidonije Rubido Erdody za 2022. godinu kao i projekcija za 2023. i 2024. izrađen je na temelju ostvarenih prihoda financijskog plana za 2020. godinu, te ocijenjenog ostvarenja prihoda za 2021. godinu.

Plan prihoda i primitaka za 2022. godinu planiran je u iznosu od 126.050,00 kuna, sa procijenjenim viškom/manjkom prihoda u svoti 0,00 kuna.

-Pomoći od subjekata unutar općeg proračuna za određene projekte iznose ukupno 20.000,00 kuna.

-Prihodi od imovine u 2022. godini planirani su u iznosu od 50,00 kuna (prihod od kamata).

-Prihodi po posebnim propisima planirani su u iznosu 1.000,00 kuna.

-Prihodi od pruženih usluga planirani su u iznosu 5.000,00 kuna (dječje igraonice)

-Prihodi iz proračuna Općine Gornja Rijeka planirani su u iznosu 100.000,00 kuna.

II. RASHODI I IZDACI

Plan rashoda i izdataka za 2022. godinu planiran je u iznosu 126.050,00 kuna.

Rashodi za administraciju (redovnu djelatnost knjižnice ) planirani su na temelju ocijenjenog izvršenja za 2021. godinu i ocijenjenih potreba u 2021. godini.

Program nabave knjižne i neknjižne građe knjižnica planira realizirati kao i dosadašnjih godina uz pomoć osnivača knjižnice, Općine Gornja Rijeka, Županije Koprivničko-križevačke i Ministarstva kulture i medija.

Planirani rashodi za nabavu knjižnične građe su u iznosu 20.000,00 kuna, plan za 2023. godinu je 20.000,00 kuna, a za 2024. godinu su u iznosu 25.000,00 kuna.

III. PROJEKCIJE FINANCIJSKOG PLANA ZA 2023. I 2024. GODINU

Projekcijama su planirani ukupni prihodi/primici i rashodi/izdaci za 2023. godinu u iznosu 122.050,00 kuna, a za 2024. godinu u iznosu 127.050,00 kuna.

Gornja Rijeka, rujan 2021.

Ivana Martinčić